В изпълнение на проект BG16M1OP002-2.009-0074 „Въвеждане на добри практики за превенция генериране на битови отпадъци чрез компостиране“, финансиран по Оперативна програма „Околна среда 2014-2020 г.”, съфинансирана от ЕС чрез ЕФРР и КФ,

**ОБЩИНА КРИВОДОЛ ОБЯВЯВА следните КОНКУРСИ С НАГРАДИ на тема рециклиране и опазване на околната среда:**

1. **Конкурс 1**: **ЗА РЪЧНА ИЗРАБОТКА НА ПОЛЕЗНИ ВЕЩИ ЗА КЛАСНАТА СТАЯ И УЧИЛИЩЕТО ОТ НЕНУЖНИ ОПАКОВКИ** **за ученици от 1-ви до 4-ти клас** в община Криводол. Конкурсът е отборен. Всеки клас има правото да участва само с един отбор. Няма ограничение за броя изделия, с които участва даден отбор.

ПЪРВА НАГРАДА: екскурзия до интерактивен образователен център за разделно събиране на отпадъци на ‘Екопак’ в София.

Поощрителни награди за от 2-ро до 5-то място: географски карти за класната стая.

1. **Конкурс 2**: **ЗА РЪЧНА ИЗРАБОТКА НА КОШЧЕТА ЗА РАЗДЕЛНО СЪБИРАНЕ НА ОТПАДЪЦИТЕ ОТ ОПАКОВКИ ЗА КЛАСНИТЕ СТАИ за ученици от 5-ти до 12-ти клас** в община Криводол. Конкурсът е отборен. Всеки клас има правото да участва само с един отбор. Няма ограничение за броя изделия, с които участва даден отбор.

ПЪРВА НАГРАДА: екскурзия до интерактивен образователен център за разделно събиране на отпадъци на ‘Екопак’’ в София.

Поощрителни награди за от 2-ро до 5-то място: книги на тема живот с нулеви отпадъци.

1. **Конкурс 3**: **ЗА ИЗДЕЛИЯ ОТ УПОТРЕБЯВАНИ МАТЕРИАЛИ за всички жители** **на община Криводол** в три категории:
* Категория 1: Деца от детските градини, с първа награда – велосипед.
* Категория 2: Ученици (от 1-ви до 12-ти клас), с първа награда – велосипед.

Важно: Учениците, които искат да се включат в конкурс 3, трябва да участват с изделия, различни от тези на отборите им от ученическите конкурси (конкурс 1 и конкурс 2).

* Категория 3: Възрастни (завършили училище), с първа награда – палатка

Период на провеждане на конкурсите: **04.04.2022 г. – 15.04.2022 г.**

За участие, **ИЗПРАЩАЙТЕ СНИМКИ на изработените от вас изделия** на имейл адрес krivodol.konkurs@gmail.com, като **задължително следвате изискванията в ОФИЦИАЛНИТЕ ПРАВИЛА на конкурса**, публикувани по-долу.